Спэцыфіка працы на розных прадпрыемствах ды ўстановах Беларусі можа, а почасту і павінна, істотна адрозьнівацца. Аднак аўральныя моманты прысутнічаюць бадай што паўсюль. Сотні тысяч беларусаў ня толькі зазнаюць, але і дабрахоць адтвараюць аўрал зноў а зноў. Кожная перанесеная на крайні тэрмін справа спараджае яго. Кожная паперка, што спазьняецца з-за бюракратычных перашкодаў творыць яго. Кожнае жаданьне пакрасавацца перад высокім і ультравысокім начальствам творыць яго. Аўрал рэч інтэрнацыянальная. Але чаму для беларусаў ён стаўся неад'емнай часткай жыцьця, ледзьве не мэнтальным фэноменам?